फिल्म मनमर्जियां प्रेम त्रिकोण, जहां तीन लोग एक-दूसरे को एक नये सिरे से खोज पाते हैं। फिल्म में अभिषेक बच्चन, तापसी पन्नू, विक्की कौशल लीड रोल में हैं। फिल्म की कहानी अमृतसर (पंजाब) की है, जहां विक्की (विक्की कौशल) और रूमी (तापसी पन्नू) के बीच गहरा इश्क है। विक्की हमेशा घर के छज्जे से कूदकर रूमी से मिलने आता है और इस बात का पता पूरे मोहल्ले को होता है। जब इसकी जानकारी रूमी के घरवालों को होती है तो वे शर्त रखते हैं कि विक्की को रूमी से शादी करनी है तो उसे घर आकर हाथ मांगना पड़ेगा।